
	Comisia pentru buget, finanţe şi bănci
	
	Bucureşti,        

Nr. 22/110/11.02.2009


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative de modificare  şi completare a Legii 163/2005 privind aprobarea Ordonanţei de Urgenţă a Guvernului nr. 138/2004 pentru modificarea şi completarea Legii nr. 571/2003 privind Codul fiscal, cu care comisia noastră a fost sesizată în fond cu adresa Biroului Permanent nr. PL.x148  din  17 martie 2008.
	PRESEDINTE,
Viorel Ştefan

	Bucureşti,    

Nr. 22/110/11.02.2009


RAPORT

propunerii legislative de modificare  şi completare a Legii 163/2005 privind aprobarea Ordonanţei de Urgenţă a Guvernului nr. 138/2004 pentru modificarea şi completarea Legii nr. 571/2003 privind Codul fiscal
Cu adresa nr. PLx 148 din 17 martie 2008, Biroul Permanent conform art.95  din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă de modificare  şi completare a Legii 163/2005 privind aprobarea Ordonanţei de Urgenţă a Guvernului nr. 138/2004 pentru modificarea şi completarea Legii nr. 571/2003 privind Codul fiscal
Prezenta propunere legislativă are  ca obiect de reglementare  modificarea alin.(2) al art. 84 din Legea nr. 571/2003 privind Codul fiscal, astfel încât contribuabilii să poată redirecţiona suma de până la 2% din impozitul datorat pe venitul net anual impozabil şi către Fondul Naţional de Pensii. În prezent, această sumă se poate dona entităţilor nonprofit, unităţilor de cult sau poate fi folosită pentru acordarea de burse private.

La întocmirea raportului s-au avut în vedere avizele negative ale Comisiei juridice, de disciplină şi imunităţi şi Consiliului Legislativ.
Propunerea legislativă a fost respinsă de Senat în şedinţa din data de 12 martie 2008.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor.

La lucrările comisiei au participat  31  deputaţi, din totalul de 31 membri ai comisiei.

În raport de obiectul şi conţinutul său, propunerea legislativă face parte din categoria legilor ordinare.
La dezbaterea propunerii legislative a participat, în conformitate cu prevederile art. 54 şi 55 din Regulamentul Camerei Deputaţilor, doamna Iordache Graţiela – secretar de stat la Ministerul Finanţelor Publice.
In urma dezbaterii, în şedinţa din data de 10 februarie 2009 , membrii Comisiei au hotărât, cu unanimitate de voturi, să propună Plenului Camerei Deputaţilor respingerea propunerii legislative de modificare  şi completare a Legii 163/2005 privind aprobarea Ordonanţei de Urgenţă a Guvernului nr. 138/2004 pentru modificarea şi completarea Legii nr. 571/2003 privind Codul fiscal , pentru următoarele considerente: 
· în  legislaţia  actuală nu există „Fondul Naţional de Pensii”;
· iniţiatorul nu a prevăzut mecanismele de funcţionare , administrare şi destinaţia precisă a acestui fond, precum şi criteriile de acordare a eventualelor drepturi;

· dintre beneficiari au fost eliminate unităţile de cult, precum şi bursele private pentru elevi şi studenţi.

Deasemenea precizăm că reprezentanţii Ministerului  Finanţelor Publice s-au angajat în elaborarea unui proiect al Codului Fiscal  unitar integrat şi armonizat cu directivele Uniunii Europene, precum şi cu realităţile economice.
	PRESEDINTE,

Viorel  Stefan

	SECRETAR,

Iuliu Nosa


             Consilier parlamentar:

    
Ene Giorgiana
